stanford-oval/wikipedia huggingface dataset:
אסיף
האסיף במקורות קדומים

בתורה נקרא חג הסוכות גם בכינוי "חג האסיף", מפני שלקראת סוכות מסיימים לאסוף מהכרם ומהמטע את כל התוצרת החקלאית של עונת הגשמים הקודמת, ובעיקר מסיימים לדרוך את הענבים בגתות ומכניסים את היין ליקבים. חג האסיף נבדל מ"חג הקציר" (שבועות), שבו קוצרים את החיטה ומחג הפסח שבו מתחיל קציר השעורה וחג החנוכה שככל הנראה מקורו בחג חקלאי שנחוג בסוף מסיק וכבישת שמן הזית. ככל הנראה התוצרת העיקרית שנאספה לקראת סוכות לא הייתה תבואה, שנאספה כבר בתחילת הקיץ, אלא פירות קיץ כמו תאנים ובעיקר ענבים (שבדרך כלל יובשו לדבלים וצימוקים). יש גם הטוענים כי הכוונה בכינוי "חג האסיף" לאיסוף הקש שנוצר מהתבואה שיובשה בשדה לאורך הקיץ, שאותו אוספים לכאורה בסוכות שכן אם יושאר עוד בשדות הוא עלול להתקלקל עקב הגשמים.
בתרבויות שונות צוין אסיף התבואה בחגים הכוללים סעודות ומשתה. ביהדות, למשל, האסיף נחוג בחג הסוכות. אחד ההסברים הקושרים בין האסיף למנהג הישיבה בסוכה מציין כי בזמן איסוף היבול ישבו החקלאים בסוכה שבנו בשדה או בכרם על מנת להיות קרובים לעבודתם ובכך לחסוך בזמן, להגן על היבול מפני גנבים ובעלי חיים או לפקח על העבודה במקרה שהיו בעלי הכרם. הישיבה בסוכה עוגנה גם במאורע היסטורי − הושבת בני ישראל בסוכות במדבר. באמריקה הצפונית קיבל חג האסיף משמעות נוספת של הודיה כללית ושם הוא נחוג כחג ההודיה.
בלוח גזר מהמאה ה-10 לפנה"ס, מופיע האסיף כתקופה החופפת לחודשיים הראשונים בשנה - "ירחו אסף", המכוון לחדשים תשרי וחשוון. לפי המקרא, במסגרת הרפורמה הדתית של ירבעם בן נבט הוא העביר את חג האסיף סוכות בממלכת ישראל מהחודש הראשון לשני.
הערות שוליים

↑  "וְחַג הָאָסִף בְּצֵאת הַשָּׁנָה בְּאָסְפְּךָ אֶת מַעֲשֶׂיךָ מִן הַשָּׂדֶה" (ספר שמות, פרק כ"ג, פסוק ט"ז)
↑  "חַג הַסֻּכֹּת תַּעֲשֶׂה לְךָ שִׁבְעַת יָמִים בְּאָסְפְּךָ מִגָּרְנְךָ וּמִיִּקְבֶךָ" (ספר דברים, פרק ט"ז, פסוק י"ג)
↑  גיורא לוינשטיין, שלושת הרגלים - חגים חקלאיים במקור?, באתר ynet, 17 במאי 2010
↑  משה זאב סולה, מועדי השנה, ירושלים: כתר, 1986, עמ' 142
↑  ספר מלכים א', פרק י"ב, פסוק ל"ב
| --- | --- |
בקרת זהויות :  NLI: 987007550620605171  BnF: cb11976292s (data)  GND: 4152839-6  HDS: 007889  LCCN: sh85059214  NKC: ph241145 
ערך זה הוא קצרמרבנושא חקלאות. אתם מוזמנים לתרום לוויקיפדיה ו.
בזק בינלאומי

| --- | --- |

 נתונים כלליים
 סוג:  חברה פרטית
 תקופת הפעילות:  1996–הווה (כ־29 שנים)
 חברת אם:  קבוצת בזק
 חברות בנות:  וואלה
 מיקום המטה:  פתח תקווה 
 משרד ראשי:  פתח תקווה
 ענפי תעשייה:  תעשיית הטלקומוניקציה 
 מוצרים עיקריים:  שרותי טלפוניה בינלאומית ושירותי אינטרנט ושירותי IT
 הכנסות:  1.58 מיליארד ש"ח (2015)
 רווח תפעולי:  240 מיליון ש"ח (2015)
 רווח:  172 מיליון ש"ח (2015)
 מנכ"ל:  רון גלב
 עובדים:  1,966 (31 בדצמבר 2015)
  
 www.bezeqint.net
 
הסמליל הנוסף של הלוגו מ-2001 עם הסיפרה 014
סמלילו של בזק בינלאומי מ-2001 ועד 2008
סמלילו של בזק בינלאומי מ-2008 ועד 2020
סמליל החברה משנת 2020 עד 2023
בזק בינלאומי Tech היא חברה ישראלית המספקת שירותי טלפוניה בין-לאומית תחת הקידומת 014, ומשמשת כספק שירותי אינטרנט ושירותי IT בישראל.
בתאריך 1 בינואר 2023 שינתה את שמה ל-B בינלאומי Tech.
פעילות ושירותים עיקריים

בזק בינלאומי מספקת הגנות סייבר ללקוחות פרטיים ושיחות בינלאומיות מחוץ לישראל באמצעות הקידומת 014. בעבר החברה סיפקה שירותים לצרכנים כמו חיבור לרשת וחבילת טריפל עם שירות טלוויזיה מבית yes הטלוויזיה בלוויין, אך ב־2023 הועברה הפעילות הצרכנית לבזק.
כי החברה פועלת במגזר העסקי ומספקת שירותי תקשורת ומחשוב, ובהם מפרויקטים בתחום האינטגרציה ותשתיות מחשוב, הקמה וניהול רשתות תקשורת, שירותי אינטרנט בטכנולוגיות שונות, שירותי מחשוב ענן מקומיים ובינלאומיים, מרכז ניטור, שליטה ובקרה לאירועי אבטחת מידע (SOC - Security Operating Center) והגנה מפני איומי סייבר.
לבזק בינלאומי רשת חוות השרתים הגדולה בישראל ובפריסה גלובלית המונה כ-12 מתקנים: 7 מתקנים ברחבי העולם (לרבות בהונג קונג), המחוברים ברשת הנתונים הבין-לאומית של החברה, ו-5 מתקנים בישראל, כולל מתקן תת-קרקעי המספק שירותי DR.
הערות שוליים

↑  תוכן מקודם, ‏אחרי יותר מ-20 שנה: בזק בינלאומי נפרדת מהתוכי ויוצאת במיתוג חדש, באתר "אנשים ומחשבים"
↑  אמיתי זיו, בזק בינלאומי מבקשת רישיון לטלפוניה קווית, באתר הארץ, 15 במאי 2008
↑  משרד התקשורת מעניק רישיון לשירותי VOB לחברת בזק בינלאומי, הודעת דובר משרד התקשורת, 8 בפברואר 2009
↑  מידע חינם על בזקכל תקשורת בע"מ ח.פ 512119561 - מרכז השירות והמידע הנלקח מאתרי הממשלה ומאגר החברות הממשלתי. מידע על בזקכל תקשורת בע"מ כתובת, טלפון האם החברה בפרוק, מוגבלת או פעילה., באתר החברות הישראלי | מידע על חברות בישראל | ח.פ של חברה | כתובות
↑  תני גולדשטיין, רונית קן אישרה מיזוג בזק בינלאומי ובזקכל, באתר ynet, 5 באוקטובר 2006
↑  ערן גבאי, המהלך האסטרטגי של קבוצת בזק: בזקכל ובזק בינלאומי יתמזגו; אבי גבאי יהיה מנכ"ל החברה המשותפת, באתר TheMarker‏, 25 ביולי 2006
↑  בזק בינלאומי רכשה את בזק זהב, באתר TheMarker‏, 1 במאי 2006
↑  תני גולדשטיין, בזק בינלאומי קנתה את ספקית האינטרנט אקטקום, באתר ynet, 8 בינואר 2007
↑  Interoute and Bezeq International create a new Internet super highway between Europe and Israel
↑  גד פרץ, ‏בזק בינלאומי מקימה מרכז תקשורת ראשון בהונג קונג, באתר גלובס, 31 במרץ 2014
↑  שירות כלכליסט, בזק בינלאומי משיקה את ענן ציבורי בהשקעה של 10 מיליון שקל, באתר כלכליסט, 23 במרץ 2014
↑  אביב גוטר, החל משבוע הבא: בזק בינלאומי תמכור את סטינג TV, באתר כלכליסט, 28 בינואר 2018
↑  איילה צורף, התוכי של בזק בינלאומי מתרחב, באתר הארץ, 22 באוגוסט 2005
↑  איתמר זיגלמן ואביחי חרמון (מגזין GamerSpack), הגיימינג בעידן הקורונה בצמיחה חסרת תקדים, באתר כלכליסט, 24 במרץ 2020
↑  ליאור נוביק, ‏בזק בינלאומי השיקו שירות חדש לגיימרים: "64% מהצעירים משחקים ברשת", באתר מעריב אונליין, 19 בינואר 2020
↑   נטי טוקר, בזק בוחנת מיזוג של תחומי הטלוויזיה, הסלולר והאינטרנט תחת מנכ"ל אחד, באתר TheMarker‏, 29 במאי 2018
↑  עומר כביר, התייעלות אגרסיבית בקבוצת בזק: תקצץ 750 משרות ב-3 השנים הקרובות, באתר כלכליסט, 30 בינואר 2019
↑  גד פרץ, ‏סוף דרכה של אלפא? בזק בינלאומי תמוזג ל־yes; פלאפון תנוהל בנפרד, באתר גלובס, 21 בפברואר 2021
↑  מאיה כהן, ועד העובדים ניצח: בזק ביטלה את המיזוג בין בזק בינלאומי ל-yes, באתר כלכליסט, 17 במרץ 2022
↑  ניצן צבי כהן, ‏"ניצחון לוועד המאוחד": בזק נסוגה מהתוכנית לפירוק בזק בינלאומי, באתר דבר העובדים בארץ ישראל, 17 במרץ 2022
↑  אביב גוטר, בזק בינלאומי משיקה טריפל ב-199 שקל לחודש, 99 שקל לחודשיים הראשונים, באתר כלכליסט, 12 ביוני 2018
↑  אביאור אבו, לראשונה: yes מציעה שירות טריפל, יקר מסלקום ופרטנר, באתר כלכליסט, 14 ביולי 2019
↑   נתי טוקר, המהלך להקמת חברת התקשורת הגדולה בישראל - ומותג האלפא שיוביל אותה, באתר TheMarker‏, 17 באוקטובר 2019
↑  יוסי הטוני, ‏בזק בינלאומי תשווק ותטמיע פתרון רישות ואבטחה של VMware, באתר "אנשים ומחשבים", 4 ביולי 2019
↑  אביאור אבו, בזק בינלאומי משיקה את חוות השרתים החמישית של החברה, באתר כלכליסט, 9 בדצמבר 2019
↑  גד פרץ, ‏בזק בינלאומי הקימה דאטה סנטר נוסף בהיקף של 40 מיליון שקל, באתר גלובס, 9 בדצמבר 2019
| --- | --- |
בקרת זהויות :  NLI: 987007311396505171  VIAF: 157647313   WorldCat (עם VIAF): 157647313
כישור החלוקה

| --- | --- |

 שיוך:  microtubule cytoskeleton 
 תיאור ב:  האנציקלופדיה הסובייטית הגדולה (1926–1947) 
 על שם:  פלך
 מזהים
 FMA:  70989 
 קוד MeSH:  A11.284.430.214.190.750.820 
 מזהה MeSH:  D008941 
 מערכת השפה הרפואית המאוחדת:  C1166795 
 
תמונת מיקרוסקופ המראה כרומוזומים צפופים בכחול, קינטוכור בורוד, ומיקרוטובולים בירוק במהלך המטאפזה של מיטוזה
בביולוגיה של התא, כישור החלוקה מתייחס למבנה שלד התא של תאים איקריוטים שנוצר במהלך חלוקת התא כדי להפריד את הכרומטידות האחיות בין תאי הבת. זה יכול להיות או כישור חלוקה במהלך מיטוזה, תהליך המייצר תאי בת זהים גנטית, או כישור חלוקה במהלך מיוזה, תהליך המייצר גמטות עם מחצית ממספר הכרומוזומים של תא האב.
מלבד הכרומוזומים, כישור החלוקה מורכב ממאות חלבונים.
כישור החלוקה מתפרק בשלב הטלופאזה במיטוזה, כשאין בו כבר צורך.
הערות שוליים

↑  C. E. Walczak; R. Heald (2008). "Mechanisms of Mitotic Spindle Assembly and Function". International Review of Cytology. 265: 111–158. doi:10.1016/s0074-7696(07)65003-7.
↑  Helmke KJ, Heald R, Wilbur JD (2013). "Interplay between spindle architecture and function". Int'l Rev.of Cell and Mol. Biol. 306: 83–125. doi:10.1016/B978-0-12-407694-5.00003-1. PMID 24016524.{{cite journal}}:  תחזוקה - ציטוט: שימוש בפרמטר authors (link)
ערך זה הוא קצרמרבנושא ביולוגיה. אתם מוזמנים לתרום לוויקיפדיה ו.
מחסור בשינה

מחסור בשינה הוא המצב של חוסר במשך הזמן הנחוץ ו/או באיכות שינה נאותה על מנת שהאדם יהיה עירני, יתפקד באופן מיטבי, ובריאותו תהיה תקינה. המצב של מחסור בשינה עלול להיות כרוני או אקוטי, ועשוי להשתנות במידת החומרה מאדם לאדם.
כאשר המחסור בשינה הוא אקוטי האדם ישן פחות מהכמות הרגילה או אינו ישן בכלל במשך תקופה קצרה יחסית - בדרך כלל מצב זה נמשך יום עד יומיים. כאשר אדם סובל ממחסור בשינה כרוני המשמעות היא שהאדם ישן באופן שגרתי פחות מהכמות האופטימלית לתפקוד אידיאלי. לעיתים רבות יש הנוטים להתבלבל בין המצב של מחסור בשינה כרוני לבין המצב של נדודי שינה. למרות שגם במצב של מחסור בשינה כרוני וגם במצב של נדודי שינה יש ירידה בכמות שעות השינה ו/או באיכות השינה וכן פגיעה בתפקוד היומיומי, ההבדל ביניהם טמון ביכולת של האדם להירדם. אנשים הסובלים ממחסור בשינה מסוגלים להירדם במהירות כאשר הדבר מתאפשר, אך אלו עם נדודי שינה מתקשים להירדם.
אדם מבוגר ממוצע זקוק לשבע שעות שינה או יותר מדי לילה על מנת שיצליח לשמור על הבריאות. כמות שעות השינה הנחוצה לאדם עשויה להיות להשתנות בהתאם לאיכות השינה של האדם, בהתאם לגיל של האדם, משתנה אם מדובר בנשים בהריון, ו/או במידת החומרה של המחסור בשינה. לעיתים רבות כאשר האדם לא ישן את כמות השעות האידיאלית באופן קבוע הדבר עלול להוביל במוקדם או במאוחר לעלייה במשקל, ללחץ דם גבוה, לסוכרת, לדיכאון, למחלות לב ולעיתים אף לשבץ מוחי. המצב של מחסור בשינה עלול גם להוביל במוקדם או במאוחר לחרדה גבוהה, לעצבנות, להתנהגות לא יציבה, לתפקוד קוגניטיבי לקוי, לפגיעה בתפקיד היומיומי, ואולי אך לאפיזודות פסיכוטיות.
המצב של מחסור כרוני בשינה משפיע לרעה על המוח והתפקוד הקוגניטיבי. עם זאת, במקרים נדירים מחסור בשינה עשוי להוביל באופן פרדוקסלי להגברת האנרגיה והערנות ולשיפור מצב הרוח.
לאורך השנים בוצעו גם מספר מחקרים אשר השוו את ההשפעות של מצב מחסור בשינה אקוטי מלא ומצב מחסור בשינה כרוני חלקי. המצב בו אדם לא ישן בכלל במשך תקופה ארוכה אינו שכיח אצל בני אדם (אלא אם כן הם סובלים מחוסר שינה תורשתי קטלני או בעיות ספציפיות שנגרמו כתוצאה מניתוח). ההערכה היא שמרבית בני האדם לא מסוגלים להימנע לחלוטין ממצב של שינה זעירה. במחקרים שבוצעו לאורך השנים בחיות מעבדה נמצא שכאשר היה להם מחסור מוחלט בשינה בטווח הארוך הדבר גרם להם למות.
ראו גם

נדודי שינה
נרקולפסיה
שינה פוליפאזית
רפואת שינה
הערות שוליים

↑  International Classification of Sleep Disorders (3 ed.). Darien, IL: American Academy of Sleep Medicine. 2014.
↑  Olson, Eric. "How many hours of sleep are enough for good health?". Mayo Clinic. Simon & Schuster. נבדק ב-7 במרץ 2022. {{cite web}}:  (עזרה)
↑  "How poor sleep affects your mental health". Priory (באנגלית). נבדק ב-2022-04-17.
↑  Alhola, Paula; Päivi Polo-Kantola (באוקטובר 2007). "Sleep deprivation: Impact on cognitive performance". Neuropsychiatr. Dis. Treat. 3 (5): 553–567. PMC 2656292. PMID 19300585. Although both conditions [total and partial SD] induce several negative effects including impairments in cognitive performance, the underlying mechanisms seem to be somewhat different. {{cite journal}}:  (עזרה)
↑  Nykamp K, Rosenthal L, Folkerts M, Roehrs T, Guido P, Roth, T (בספטמבר 1998). "The effects of REM sleep deprivation on the level of sleepiness/alertness". Sleep. 21 (6): 609–614. doi:10.1093/sleep/21.6.609. PMID 9779520. {{cite journal}}:  (עזרה)
↑  Riemann D, Berger M, Voderholzer U (ביולי–באוגוסט 2001). "Sleep and depression - results from psychobiological studies: an overview". Biological Psychology. 57 (1–3): 67–103. doi:10.1016/s0301-0511(01)00090-4. PMID 11454435. {{cite journal}}:  (עזרה)
↑  Kushida (2005). Sleep deprivation. Informa Health Care. pp. 1–2. ISBN 978-0-8247-5949-0.
↑  Rechtschaffen A, Bergmann B (1995). "Sleep deprivation in the rat by the disk-over-water method". Behavioural Brain Research. 69 (1–2): 55–63. doi:10.1016/0166-4328(95)00020-T. PMID 7546318.
| --- | --- |
בקרת זהויות :  NLI: 987007548626605171  GND: 4179660-3  LCCN: sh85123403 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
מילווינה דין

| --- | --- |

 לידה:  2 בפברואר 1912 ברנסקום, הממלכה המאוחדת 
 פטירה:  31 במאי 2009 (בגיל 97) אשורסט, הממלכה המאוחדת 
 שם לידה:  Eliza Gladys Dean 
 מדינה:  הממלכה המאוחדת 
 ידועה בשל:  ניצולת הטיטניק האחרונה
 השכלה:  The Gregg School 
 
אליזה גלדיס דין (אנגלית: Eliza Gladys Dean; ‏2 בפברואר 1912 – 31 במאי 2009), הידועה בשם מילווינה דין, הייתה עובדת מדינה וקרטוגרפית בריטית והניצולה האחרונה מטביעת הטיטניק ב-15 באפריל 1912. בגיל חודשיים, היא גם הייתה הנוסעת הצעירה ביותר על הסיפון.
משפחה

דין נולדה בברנסקום, דבון, אנגליה, לברטרם פרנק דין (1886–1912) ולז'ורז'ט אווה לייט (1879–1975). היה לה אח גדול, ברטרם ורה דין, נולד ב-21 במאי 1910. היא מעולם לא נישאה ולא היו לה ילדים. אביה מת על הטיטאניק; אמה נפטרה ב-16 בספטמבר 1975, בגיל 96; ואחיה מת ב-14 באפריל 1992, בגיל 81, ביום השנה ה-80 להתנגשות הקרחון.
על סיפון הטיטניק

ב-1912 הוריה של מילווינה החליטו לעזוב את בריטניה ולהגר לארצות הברית; הם תכננו לעבור לוויצ'יטה, קנזס, שם לאביה היו קרובי משפחה, ובן דודו היה הבעלים של חנות טבק שהוא הולך להיות בבעלותו. הם לא היו אמורים להיות על סיפון הטיטאניק, אך עקב פגיעת פחם, הם הועברו אליה ועלו עליה כנוסעים ממחלקה שלישית בסאות'המפטון, אנגליה. דין הייתה בת תשעה שבועות כשעלתה על הספינה. אביה חש בהתנגשותו עם הקרחון בליל 14 באפריל 1912, ולאחר חקירה חזר לתא שלו, ואמר לאשתו להלביש את הילדים ולעלות לסיפון. דין, אמה ואחיה הוצבו בסירת הצלה 10. אביה לא שרד, וגופתו, אם נמצאה, מעולם לא זוהתה.
חזרה לבריטניה

כפי שהיה במקרה של רבות מאלמנות המהגרות של טיטאניק, אטה דין ויתרה על כל רעיון להישאר בארצות הברית ברגע שהיה ברור שבעלה לא ניצל. בסרט התיעודי Lost Liners של PBS משנת 2000, כשסיפרה על האסון, תיארה מילווינה את המצב שבו הייתה אמה במהלך האסון:
נשארנו בבית חולים שבועיים או שלושה כדי שאמא שלי תתאושש קצת, ואז חזרנו לאנגליה; כי לא היה לנו כלום, לא היו לנו בגדים, לא היה לנו כסף וכמובן שהיא הייתה כל כך שבורת לב שהיא רק רצתה לחזור הביתה.
כשדין הייתה על סיפון הספינה, היא משכה תשומת לב רבה. קו הכוכב הלבן הציע לאטה ולילדיה לעבור חזרה לאנגליה על סיפון RMS Adriatic. המאמר ב"דיילי מירור" תיאר את החוויה הקשה:
היא הייתה חיית המחמד של ספינת האנייה במהלך ההפלגה, וכל כך להוטה הייתה היריבות בין נשים להניק את קרדית האנושות החביבה הזו, עד שאחד הקצינים קבע שנוסעי מחלקה ראשונה ושנייה יכלו להחזיק אותה בתורם לא יותר מעשר דקות.
בעיות בריאותיות

באפריל 2008, דין קיבלה הזמנה לנאום בסאות'המפטון באירוע לציון יום השנה ה-96 לטביעה, אך בריאות לקויה כתוצאה מזיהום בדרכי הנשימה אילצה אותה לוותר על נאום זה.
בדצמבר 2008, בגיל 96, דין נאלצה למכור כמה מרכוש משפחתה כדי לשלם עבור הטיפול הרפואי הפרטי שלה בעקבות שבר בירך. אלה כללו מכתב שנשלח לאמה מקרן הסיוע של הטיטניק ומזוודה שניתנה לה ולאמה בניו יורק בעקבות הטביעה. המכירה שלהם גייסה כ-32,000 פאונד. בפברואר 2009, היא הודיעה שהיא תמכור עוד כמה פריטים כדי לשלם את עלויות בית האבות הגוברת שלה, שלדבריה עלו על 3,000 פאונד בחודש.
פטירתה

מילווינה דין נפטרה מדלקת ריאות בבוקר ה-31 במאי 2009, 97 שנים ושבעה שבועות לאחר הפלגת הטיטניק, בבית אבות באשורסט, המפשייר. גופתה נשרפה, וב-24 באוקטובר 2009, האפר שלה פוזר מהשיגור לרציפים בסאות'המפטון, שם הפליגה הטיטניק. מאז אוקטובר 2007, דין הייתה הניצולה החיה האחרונה של הטיטניק, לאחר מותה של ברברה ווסט דיינטון, שמתה בגיל 96 באנגליה.
קרן מילווינה

בתגובה לעלות ההולכת וגוברת של הטיפול בדין, קרן מילווינה הוקמה באפריל 2009 על ידי אגודות הטיטאניק בבלפסט, הבריטיות והבינלאומיות במטרה בלעדית לטפל בחשבונות בית האבות שלה. הוא קיבל דחיפה על ידי הסופר האירי ועיתונאי מסע הבחירות דון מולן בפתיחת תערוכת הצילום העולמית שלו נוקיה, A Thousand Reasons for Living (הכוללת דיוקן של דין), בדבלין ב-22 באפריל 2009. מולאן הציג דיוקן נוסף של ידיו של דין, כשהיא חתומה על כרטיס לאספן חתימות של טיטאניק, אותו הפיק במהדורה מוגבלת של 100 עותקים. הוא העמיד את המהדורה לזמינה במחיר של 500 אירו כל אחד ואז קרא תיגר על הבמאי והכוכבים של הסרט טיטאניק (1997) - ג'יימס קמרון, לאונרדו דיקפריו וקייט ווינסלט - הזמרת סלין דיון - ששרה את שיר הנושא של סרט הטיטניק "My Heart Will Go On", והתאגידים Sony Music, 20th Century Fox ו-Paramount Pictures כדי להתאים לו יורו ליורו כדי לתמוך בה עם החשבונות שלה. דיקפריו ווינסלט הובילו את הדרך עם תרומה משותפת של 20,000 דולר ארצות הברית. קמרון ודיון תרמו 10,000 דולר כל אחד.
הערות שוליים

↑  הניצולה האחרונה של הטיטניק הלכה לעולמה, באתר ynet, 31 במאי 2009
| --- | --- |
בקרת זהויות :  LCCN: no2007064352  VIAF: 26843915   WorldCat (עם VIAF): 26843915
נל ואן דן אקר-אשר

נל ואן דן אקר-אשר (בהולנדית: Nel van den Akker-Asher; נולדה ב-10 בדצמבר 1917) הייתה חברת המחתרת ההולנדית וחסידת אומות העולם, שהצילה יהודים בהולנד במלחמת העולם השנייה.
פעילות בתקופת השואה להצלת יהודים

נל נולדה באמסטרדם, הולנד. בצעירותה קיבלה חינוך נוצרי והייתה חברה בהסתדרות הנוער הסוציאליסטית באמסטרדם, תנועה שדגלה בשוויון בין יהודים ולא יהודים. במהלך מלחמת העולם השנייה תחת הכיבוש הנאצי, משפחתה הייתה מעורבת בפעילות מחתרתית. אחיה עסק בהדפסת מסמכים בלתי חוקיים ואביה היה פעיל במחתרת.
בתחילת מלחמת העולם השנייה, יצרה נל קשר עם קבוצה קומוניסטית שסייעה ליהודים במסתור. היא הייתה חברה במחתרת החלוצית הבלתי חוקית בהולנד. בתחילת 1943, לאחר שהכירה את קרל אורוסלן אשר התגורר באמסטרדם, החלה בפעילות להשגת תלושי מזון עבור יהודים במסתור.
בהמשך, החלה לשתף פעולה עם ארנולד דונר שעסק במציאת מקומות מסתור ליהודים. בשנת 1944 החלה לעבוד עם לורה דורלאכר, חברה בארגון ווסטרוויל. יחד הן פעלו ליצירת קשרים בין חברי מחתרת נוספים, סיפקו תעודות זהות מזויפות, כרטיסי מזון וכסף למסתתרים, והכינו תשתית להברחת כלואים במחנה וסטרבורק. הן דאגו וביקרו יהודים במקומות מסתור שונים, כולל את משפחת סלאקר באסן.
פעילותה של נל התרכזה בעיקר במחוז דרנטה, שם היו יהודים רבים שהסתתרו.
בשנה האחרונה של המלחמה, כאשר פעילות ההצלה של תנועת "החלוץ" הועברה לצרפת, שם אורגנה בריחה של כ-80 חברים לספרד דרך הרי הפירנאים, המשיכה נל בפעילותה בהולנד ללא לאות. היא יצרה קשרים עם תנועת המחתרת ההולנדית באספן והמשיכה בפעילותה עד לשחרור הולנד.
לאחר המלחמה

לאחר המלחמה נל ואן דן אקר-אשר נישאה לאחד מחברי תנועת "החלוץ".
הכרה והנצחה

נל אשר ואן דן אקר הוכרה כחסידת אומות העולם ב-16 ביוני 1964. בטקס ביד ושם ב-3 באוגוסט 1964, קבלה נל את תעודת ההוקרה והשתתפה בנטיעת עץ בגן חסידי אומות העולם על שם קבוצת ווסטרוויל אליה השתייכה.
הערות שוליים

1 2  תיק חסידי אומות העולם מס' M.31.2/67 ארכיון יד
1 2 3  Asscher Nel (van den Akker), Yad Vashem
↑  נל ון דן אקר - אשר: פעילות מחתרתית בהולנד והצלת יהודים.
↑  נל ון דר אקר-אשר – Nel van der Akker-Ascher, באתר westerweel-hechaluz
MeSH

MeSH (ראשי תיבות של: Medical Subject Headings; באופן מילולי: כותרות נושא רפואיות) הוא אוצר מילים מקיף ומבוקר, ליצירת רשימת מאמרים וספרים בתחום מדעי החיים שנוצר ומעודכן על ידי הספרייה הלאומית לרפואה של ארצות הברית (NLM).
שימושים

MeSH נמצא בשימוש בסיס הנתונים של MEDLINE (אנ') ושל PubMed, ברישום "ClinicalTrials.gov", לסווג מחלות אשר נלמדות על ידי ניסויים הרשומים ב-ClinicalTrials.gov, ועוד. הוא מהווה גם אוצר מילים נרדפות המאפשר חיפוש.
היסטוריה

ה-MeSH הוצג ב-1960, עם אינדקס הקטלוג של NLM עצמו וכותרות הנושא של האינדקס הביבליוגרפי "Index Medicus" (או IM, הוצאת 1940), כקודמיו. הוצאת הגרסה המודפסת השנתית של MeSH הופסקה ב-2007 כך ש-MeSH זמין כעת באינטרנט בלבד. הוא ניתן לדפדוף והורדה בחינם דרך PubMed.‏ MeSH תורגם למספר רב של שפות ומאפשר איחזור מסמכים משפות שונות.
הערות שוליים

↑  "Medical Subject Headings (MeSH) Fact sheet". National Library of Medicine. 2005-05-27. נבדק ב-2007-05-31.
| --- | --- |
בקרת זהויות :  NLI: 987007333371805171  LCCN: n2013188677  VIAF: 305937419   WorldCat (עם VIAF): 305937419
פרשנות חזותית לפינוקיו

הסיפור "הרפתקאותיו של פינוקיו" של העיתונאי והסופר קרלו לורנציני המוכר בשם העט קרלו קולודי, התפרסם לראשונה כסיפור בהמשכים בעיתון הילדים "ג'ורנלה פר אי במביני" בליווי איוריו של אוגו פלרס (איט').
פלרס, יליד מסינה, היה מאייר ועיתונאי, מבקר ספרות ומשורר.
הוא היה חייב להמציא את הדימויים החזותיים של גיבורי הסיפור, כי קרלו קולודי לא טרח לתארם בפרוטרוט.
פלרס עיצב את הספר לפי דמיונו ולא התחשב אף בפרטים שתיאר הסופר, כמו "בגד מנייר צבעוני" ו"כובע מבצקו הרך של לחם".
הוא צייר פינוקיו כבובת עץ דומה לנער חבוש כובע עשוי ממכפלת נייר. הוא הוסיף לעיתים צל שליווה את דמות הבובה, ולצל היה אופי משלו.
לפעמים הוא מעין קריקטורה של הדמות ולפעמים היא יצור המאיים עליה. כבר בשלב זה אפשר היה לראות שהמאייר אינו רק בבחינת ממחיש הסיפור, אלא גם פרשנו.
הפרק הראשון של סיפורי פינוקיו התפרסם ביולי 1881 והסיפור המשיך להופיע במשך שנתיים במועדים לא קבועים והוא התחבב מאוד על קהל הקוראים הצעירים וגם על הוריהם.
הספר "הרפתקאותיו של פינוקיו" ובית הדפוס פאג'י–בומפורד

ב-1883, כאשר הצטברו כ־15 פרקים על עלילות בובת העץ, הוחלט להוציא את סדרת הסיפורים כספר המיועד לילדים.
באותה העת, בסוף המאה ה-19, עדיין לא הייתה קיימת "ספרות ילדים".
ספרים שנכתבו במיוחד לילדים היו מעטים מאוד. אליס בארץ הפלאות, חיבורו של לואיס קרול היה אחד הספרים הראשונים שנכתבו בשביל ילדה ב-1865.
הספר "הרפתקאותיו של פינוקיו", שיצא בבית ההוצאה של האחים היהודים פליצ'ה ואלסנדרו פאג'י (איט') ב-1883, היה ספר ראשון באיטליה שנכתב במיוחד לילדים.
בית הדפוס של פאג'י היה מוסד מפורסם בפירנצה. סופרים, פוליטיקאים ואנשי רוח משכילים היו באים בשעריו, כדי לשוחח ולהחליף דעות. לורנציני, היה מבקר שם בקביעות. פליצ'ה פאג'י הוא ששכנע את לורנציני לעבוד למען ההוצאה, ראשית כמתרגם של ספרות ילדים אנגלית למשל: "סיפורי אמא אווזה", ואחר כך ככותב עצמאי. בית ההוצאה של פאג'י המשיך לפרסם את כתביו של לורנציני גם אחרי שבית הדפוס נמכר לבעלה של אחת מבנות פאג'י, רוברטו במפורד, שניהל את בית הדפוס ואת החנות שנים רבות.
הספר של לורנציני התקבל על ידי קהל הקוראים בהתלהבות לא רק בגלל הטקסט שדיבר ללב הקוראים המבוגרים והצעירים כאחד, אלא גם בזכות האיורים המשעשעים של המאייר אנריקו מזנטי, כי המוציאים לאור לבית פאג'י הבינו כבר אז, שאין להשוות ספר ללא תמונות לספר מאויר. כמוהם כמו לואיס קרול, סברו, ש"מה טעם יש בספר שאין בו תמונות ושיחות?"
כחלוצי ספרות הילדים, הבינו שהפרשנות החזותית של הסיפור חשובה לילד הקורא לא פחות מן הסיפור עצמו. לימים יצאו בהוצאת בומפורד מהדורות נוספות של פינוקיו עם איוריהם הקלסיים של קרלו קיוסטרי (1890), ועם איוריו הצבעוניים של אטיליו מוסינו (איט') (1911).
ספריו של לואיס קרול, " אליס בארץ הפלאות" (1865) ו"מבעד המראה" (1871) וכן ספרו של קרלו קולודי: "הרפתקאותיו של פינוקיו" (1883), הם בין ספרי הילדים הראשונים באירופה ומן הספרים שהשפיעו על עולם הספרות בכלל וספרות הילדים בפרט. שני הספרים למרות אופיים הלוקלי המושרש בתרבות דתית, חברתית ופוליטית האופיינית לארצות מוצאם של סופריהם, עוסקים בנושא קיומי משותף – נושא ההתבגרות. מסיבה זו כנראה הם הפכו לקלסיקה המתפרשת מחדש בכל תקופה. הפרשנות המחודשת באה לידי ביטוי בייחוד במדיום החזותי, באיורי הספרים הללו ובסרטים שנעשו על פי שתי היצירות, עולה נושא ההתבגרות והצטרפותו של הילד לחברת המבוגרים - בכל פעם באור חדש.
הספר "הרפתקאותיו של פינוקיו" ובית הדפוס פאג'י–בומפורד > הספר "הרפתקאותיו של פינוקיו" עם איוריו של אנריקו מזנטי (1850–1910)

אנריקו מזנטי (אנ') היה במקצועו מהנדס בניין, אך היה לו כישרון ציור מובהק ועיסוקו העיקרי היה בתחום ציור קריקטורות ואיור ספרים. הוא עבד בבית ההוצאה של האחים פאג'י ושם הכיר את לורנציני והתיידד אתו. כאשר הוחלט בבית ההוצאה פאג'י, להוציא את קובץ הסיפורים על בובת העץ פינוקיו כספר, נבחר מזנטי כמאייר. הוא יצר למעשה את אב הטיפוס של הדמות פינוקיו המוכרת לנו, תוך שיתוף פעולה עם לורנצינו ורוב מאירי הספר הלכו בעקבותיו.
פינוקיו של קולודי, הוא בובה שגולפה מבול עץ. פינוקיו של מזנטי נראה כמריונטה. מריונטה היא בובה המונעת באמצעות פיסות עץ וחבלים על ידי בובאי, אך הבובה המצוירת של מזנטי אינה קשורה לחוטים המונעים על ידי מפעיל חיצוני, אלא היא מתנועעת על פי רצונה החופשי.